SA Skrywers En DigtersSkrywers, Digters, Stories, Boeke, Bundels, Afrikaans, Kompetisies, Uitdagings, slypskool, lekker leesJunie 2017
Junie 30, 2017 Augustus 5, 2017 1 Comment
Junie 28, 2017 1 Comment
Vertel ons wie is SYBIE KLEYNHANS
Sybie Kleynhans is gebore op Kleynhansrust, distrik van Kroonstad op 4 Maart 1951 waar hy opgegroei het en sy skoolloopbaan in Kroonstad voltooi het. Hy het reeds as kind die pen opgeneem en kortverhale en gedigte begin skryf, tot vermaak van vele familie en vriende. Sybie, ook bekend as Baardman, Baardbek, Leeuman is ’n skrywer en digter van formaat en kom elke woord uit sy hart, hetsy van mens of dier. Sybie het sy eerste boek, Dieregiere en Goggageite in 2013 gepubliseer. In Maart 2015 het Madefu se Wêreld die lig gesien en later dieselfde jaar is ook sy unieke digbundel, Splinters uit my hart, gepubliseer. Gedurende Oktober 2015 is die roman Thola vrygestel en daarna ware staaltjies uit sy verlede, Gister se Pad, in Oktober 2016. In Desember 2016 het Sybie dan ook ‘n CD uitgebring waarop kortverhale en gedigte verskyn (Versamelwerke van Sybie Kleynhans.) Sybie het pas ‘n bundel, Koningin en die Kluisenaar en ander kortverhale vrygestel word. Gedagtes saam met die Barbaar volg later hierdie jaar asook ‘n nuwe bundel waarin net gedigte sal verskyn.
Waaroor gaan jou boeke en waar kan ons dit kry om te lees?
Ek het reeds ses boeke gepubliseer:
Dieregiere en Goggageite
Madefu se Wêreld
In hierdie twee boeke leef ek my uit om met die diere van die plaas en boswêreld te gesels, hulle van raad te voorsien en sommer net lekker saam met hulle te kuier.
Prys : R150,00 plus R50,00 posgeld indien nodig.
Is ‘n liefdesroman wat afspeel in die oorlogtyd.
Daar is ‘n weergawe wat ongesensord is (R18) en dan ook die ‘sagter’ een.
Prys : R180,00 plusR50,00 posgeld indien nodig.
Splinterwoorde van ‘n Swerwer
Hierdie is ‘n unieke handgemaakte digbundel op A4 grootte wat slegs gemaak word op bestelling
deur Lorraine Barnard.
Prys : R250,00 plus R50,00 posgeld indien nodig.
Gister se Pad
Hierdie boek bestaan uit ware staaltjies uit my verlede.
Koningin in die Kluisenaar en ander kortverhale
‘n Lekker lywige boek van 315 bladsye bestaande uit ‘n verskeidenheid van kortverhale.
Prys : R200,00 plus R50,00 posgeld indien nodig.
Waar het die idee vir jou storie vandaan gekom?
My idees van stories en gedigte word gevorm soos wat my gemoed is, soms lig, soms meer matig, soms hartseer, soms bedruk. Ek probeer oor die algemeen altyd die leser in ag neem.
Hoe lank het jy aan die boeke gewerk?
‘n Boek word nie in een dag geskryf nie. Dit vat maande se keuring, proeflesing en taalversorging om te verseker dat dit 100% is voordat ‘n boek drukkersgereed is.
Wat is die proses wat ‘n skrywer moet volg om ‘n manuskrip in ‘n gepubliseerde boek te verander?
Die boek moet ten eerste geproeflees en taalversorg word. Ek maak gebruik van Magda de Korte wat my boeke drukkersgereed maak in drukkersformaat en dit in ‘n gepubliseerde boek verander voordat dit na die drukkers gaan.
Is dit beter om ‘n boek self te publiseer of deur ‘n uitgewer soos bv Lapa?
Dit is regtig die skrywer se keuse. Om ‘n boek self te laat publiseer kos heelwat aan drukkerskostes. Die voordeel daarvan is dat die fondse wat die skrywer in, vir sy eie rekening daarna is.
Om deur ‘n uitgewer te publiseer, kos die skrywer niks. Volgens inligting tot my kennis, as jy deur ‘n uitgewer soos bv Lapa publiseer, is jou boek eintlik hulle eiendom en kry die skrywer slegs ‘n minimale bedrag soos bv R12.00 per boek sou dit verkoop word, wat dan ook op ‘n drie-maandelikse basis aan die skrywer oorbetaal word. Die uitgewer mag in die skrywer se boek verander soos hulle verkies en ja … dit is ook ‘n baie lang proses indien dit wel goedgekeur word.
Het jy enige kurses gevolg om jouself as skrywer te verbeter?
My kursusse was te Bloem Slypskool onder Francois Bloemhof, Leon van Nierop, Chanette Paul en Deon Meyer.
Wanneer en hoekom het jy begin skryf?
Ek skryf al vandat ek kan onthou, op papier neergesit, seker to 25 tot 30 jaar. Dit was nog altyd in my bloed.
Het jy al ooit “writers block” gehad en hoe breek jy deur dit?
Ek glo enige skrywer ondervind ‘writer’s block’ op ‘n gereelde basis. Die beste is om nie jouself te dwing om daardeur te breek nie. Gee jouself spasie, vat dit rustig en laat jou gedagtes gaan. Die muse sal vanself terugkom.
Wanneer of waar skryf jy die beste?
Ek skryf op my lekkerste snags as ek nie kan slaap nie, of baie vroeg in die oggend.
Eintlik, vandat ek ‘n pensionaris is, pas enige tyd my. As my woorde rol, rol my ink.
Watter raad sal jy vir ongepubliseerde skrywers gee?
My raad aan elke ongepubliseerde skrywers is dat dit ‘n mόét is om te publiseer, al is dit net eenmaal. Die gevoel wanneer jy daardie eerste boek in jou hande vashou en jy weet dit is jόú werk, is absoluut onbeskryflik.
Dink jy social media help of hinder skrywers?
Dit hang af of dit die skrywer positief of negatief benader. Positiewe media is altyd ‘n pluspunt.
Vir ‘n bietjie pret, ons blitsvrae rondte:
Koffie of Tee? Koffie
Watter seisoen verkies jy en hoekom?
Winter, heerlike tyd om voor ‘n warm vuur sit en skryf.
Gusteling kos en het jy ‘n lekker resep om met ons te deel?
Braaivleis is altyd ‘n wenner. Wat is nou lekkerder as ‘n skaaptjoppie, boerewors en ‘n pot pap met gebraaide tamatie en uie.
Kerrie-afval; Varsgebakte brood; Roly Poly as nagereg.
Watter kleur hou jy nie van? Pienk
Biltong met of sonder vet? Beesbiltong met vetjie. Wildsbiltong sonder vet
Solitaire : Niel Diamond
Sound of Silence : Simon en Garfunkel
Junie 28, 2017 Leave a comment
Skryfuitdaging 7 HEIDI se wenner word Vrydag 30 Junie om 13:00 bekend gemaak!
Baie geluk Linda du Plessis
Junie 27, 2017 1 Comment
Wenner Uitdaging 10
Sjoe, almal se gedigte was regtig puik, maar ek het veral baie gehou van dié een van:
Baie geluk Linda. Inbox vir my jou posadres asb.
My liefdesklippies vir jou
Net soos ‘n handvol klippies word ons liefde gekoester
teen my vel, in my lewe en my hande gevorm, naby my hart
klippies rond gemaal deur die lewensmeul perfek gelouter
deur lief en leed, lag en traan, vreugde en smart
my dogter ek stuur vir jou my handvol klippies
klippies wat lag van vreugde skoon gebeitel van traandruppels
wat tapdans met klinkende vrolike liefdesklokkies
gawes en vrede wat ek om jou lieflike hals hang met suiwer pêrels
mag elke klippie deel wees van jou lewensverhaal
en as die lewensmeule jou rondskommel tot lieflike klippies
dit eendag jou lewensreis vertel as jou laaste dag oor jou daal
jy jou handvol klippies sal laat oorvloei na my kleinkinderhandjies
© Kopiereg Linda du Plessis 21/06/2017
Ken Jou Storie en skryf een
Junie 27, 2017 2 Comments
‘n inisiatief van Aros
in samewerking met Pretoria FM,
Maroela Media & Fontein Uitgewery
Gryp die geleentheid aan en stuur jou kinderstorie in! Wie weet, jy kan die volgende beroemde kinderboek skrywer word!
‘n Kontantprys is op die spel & die wenboek word gepubliseer!
Skakel in op Pretoria FM vir insiggewende wenke oor kinderboeke en kinderontwikelling deur kenners op die gebied! Ons volgende gesprek is Woensdag 5 Julie @09:50!
Sluitingsdatum is 29 September 2017!
REëLS & INSKRYWINGSVORM
1. Deelnemers moet hulle eie, ongepubliseerde en oorspronklike stories instuur.
2. Illustrasies is nie ‘n vereiste nie.
3. Die storie moet in Afrikaans wees.
4. Maximum woorde: 4-6 jaar (5000) & 7-9 jaar (toepaslik vir ouderdomsgroep).
5. Inskrywings kan per e-pos (inskrywings@kenjoustorie.co.za) of geregistreerde pos (Posbus 31120, Totiusdal, 0134) gestuur word.
6. Inskrywings wat per pos gestuur word moet duidelik gemerk word vir die kompetisie.
7. Geen laat inskrywings word aanvaar nie.
8. Manuskrip, indien met die hand geskryf, moet duidelik leesbaar wees.
9. Elke inskrywing moet vergesel word deur ‘n volledig ingevulde inskrywingsvorm.
10. Deelnemers se name mag nie op die manuskrip verskyn nie.
11. Aros behou die kopiereg van die teks van die weninskrywings.
12. Die wenboek sal deur Fontein Uitgewery gepubliseer word.
13. Die pryswenner se naam sal op die gepubliseerde boek verskyn.
14. Inskrywings open 15 Junie 2017 en sluit op 29 September 2017.
LENTESKOOL MET SKRYFKOMPETISIE VIR SKRYWERS VAN ROMANTIESE FIKSIE — SKRYWERS SKRYF
Junie 27, 2017 Junie 27, 2017 Leave a comment
Die ATKV-Skryfskool van die Noordwes-Universiteit, in samewerking met die liefdesverhaaluitgew…er LAPA, bied van Donderdag 14 tot Saterdag 16 September 2017 ’n slypskool in die skryf van liefdesverhale aan. Bekende en bekroonde skrywers van romantiese fiksie, verteenwoordigers van LAPA-uitgewery en personeel van die ATKV-Skryfskool tree as gespreksleiers op. Liefdesverhaalsoorte soos die romanse en liefdesroman kom onder […]
via LENTESKOOL MET SKRYFKOMPETISIE VIR SKRYWERS VAN ROMANTIESE FIKSIE — SKRYWERS SKRYF
Storie Gym 2 & 3
Junie 23, 2017 Leave a comment
‘n Hond se lewe
Ina Cantoni Storie van my lewe,
Hoekom is die hekkie se knippie so klein? My neus is te lank vir die gaatjie en poot te groot. Ek sal maar bietjie wag. Miskien kom my mense Pappa my haal.
Wag hier is my waterbak. “ siees. Die water is sleg en vol stof, ek moet vra vir skoon water” Met ’n dom pootjie word die bak omgekeer en Flaffie gaan langs die bak lê. Diep uit sy keel los hy nou ’n laaaang diep tjank wat al wat hond in die straat is wakker het. Die bure se honde val in en minute later is die koor op volle dreef.
“Ah” dink Flaffie as die deur oopgaan, nou gaan ek skoon water kry. Mense Mamma hardloop egter met ’n nat vadoek en raps my boud so hart dat ek tjank.
En sonder om my waterbak te sien gaan sy terug in die huis.
My hartjie is seer. Ek verlang na my mense om my koppie te vryf, my bal te gooi en my bak skoon te maak.
O wel ’n dag is te lank vir niks doen nie en as hulle nie met my wil speel nie, sal ek maar gister se gate in die gras gaan vêrder omdolwe. Die rooigrond ruik so lekker!
Nou kom my mense Pappa! Lekker hy gaan my bal gooi. Eina maggies, brand my boud waar hy my raps met sy skoen. Ek mag seker nie vandag gate grou nie?
Nog ’n dag van wegkruip in my hok? Miskien môre.
Sonja Brown “Ek sweer ek makeer iets… Ek kan net nie ophou krap nie! Dalk dermatitis. Dis wanneer my vel so jeukerig raak, en dan word dit rooi, en alles swel op en raak seer, en dan kry ek klein blasies. Dis so irriterend!” Duimpie krap aanhoudend oral, sy oë toe, en sy tong hang een kant van sy bek uit.
“Oe mammie, ek hoop nie dis brandsiek nie.” Hy gril merkbaar. “Parasitiese miete wat so onder ons honde se vel rond kruip en ons bloed suip! My pragtige lang hare gaan uitval! Helloooo! Wie maak pruike vir honde??”
“Dit kan…” hy krap weer woes agter sy oor… “ook ‘n allergie wees vir die nuwe kossies wat ek nou moet eet. Ek hoop nie so nie! Dis frieken lekker”!”
“As dit weer daai staphylococcus infeksie is hol ek weg en los my vel net hier. Die behandeling was aaklig, en die medisyne het soos duiwelsdrek geproe. My vel was rou geskrop, en ek moes daai groot plastiek ding om my nek dra. Wie kan nou slaap met so ding? En geen teef wou vir my kyk nie…”
“Ek weet darem dis nie kompulsiewe lek-siekte wat party van my vriende het nie, want my tong bly waar hy hoort: in my bek. Behalwe as ek warm kry.”
Duimpie byt angstig in die hare bokant sy stert, en voel iets tussen sy tande. Hy spoeg dit op die sement blad uit. “Ah, dank die pous! Haha,” lug hy sy bo-lip in ‘n glimlag. “Dis toe al die tyd net ‘n vlooi!”
Vallei Arts En Crafts Jackie-Poedel
Die poedel langsaan, Jackie, het ŉ regte brakke lewe gehad. Baas John en Mies Suzie is nie goeie mense nie, partykeer skop hulle haar sommer uit die pad. Nooit sal jy een tjank oor haar lippe hoor nie… in haar woorde: “ ŉ Rottweiler tjank nie, nooit nie.” (Sê ŉ poedel?)
Menige dae moes ons kos deel met haar (Jy is reg, ons honde kan deel en kommunikeer. Ons is nie net tande en grom nie) Hulle het soms vir weke weg gegaan sonder om eers ŉ krieseltjie kos agter te laat nie. Gelukkig lek die kraan agter in die erf in ŉ ou erdeskottel, maar daar is darem altyd genoeg om die dors te les. Haar ribbes en rug, bult deur haar dowwe droë pels. Met ŉ krom rug, weerspieëlende van ekstreme hongersnood probeer sy elke dag haar kop in die lug hou. Wanneer sy nader stap, probeer sy altyd vriendelik en opgewek klink, maar ons kon die moegheid en later die dood sien opkruip in hierdie pragtige oë en agter ŉ valse en ongelukkige glimlag. Ek en Boel het gegee soveel ons kon. Eers was ons oortuig dat die verskriklike mishandelde lewe wat sy gelei het die oorsaak was van haar toestand. Die laaste dag van hierdie vriendelik en altyd positiewe vriendin, roep sy ons nader en in ŉ growwe dog vriendelik stem sê sy: “Vriende, ek gaan julle mis. Moenie hierdie mense, wat ons as diere nie verstaan en respekteer nie, veroordeel nie. My dood lê baie dieper as net dit wat die oog kan sien. Ek het met Sheena Sheepdog aan die anderkant gepraat, sy dink dat dit moontlik is dat ek ŉ mense siekte het, wat hulle kanker noem.
“Dit was dan ook haar laaste woorde, ŉ hart van wie ons ongeëwenaarde vergifnis geleer het.
Alet de Hart Uitdaging: ń Hond se lewe
Van baas en hond kan mens baie sê. Soms is dit ń kwessie van wie is baas en wie is hond. En as die hond aan Mevróu Pieterse behoort, het die baas van die huis, beslis ‘n hond se lewe.
Die wit maltees sal oral ń wig inslaan tussen man en vrou. By die eet tafel sit hy glad op sy eie stoel om dieselfde vleisies te eet wat vir die familie voorgesit word. Word nogal afgerig om als met “etiket” te doen. ń Maltees is MOS meer kees as maltees.
Saans voor die TV sal maltees sy lê kom kry presies waar die stoel al die lekkerste “ingesit” is. Nie op die vloer waar honde hoort nie. Dit raak ‘n resies na ete om eerste op daai lekker gemaklike stoel te gaan sit. En as baas eerste is sal Mevrou van die kombuis skree.. “ag pappa, laat Prins Charles, daar sit.”
Hoe veg ‘n baas van die huis sy weg oop om die baas te bly, word gevra. Gelukkig kry hy nog nie sy kos uit die silver bakkie by die agterdeur nie. Hy kon net sowel, want PC gebruik dit nooit.
PC het sy naam gekry met die sprokies troue van lady Di. Daardie troue het Meneer Pieterse se hele lewe verander. Eers het hy saam gespeel en als was te oulik. Soos ń kind in die huis.
Toe die volgroeide Pieterse kinders die huis verlaat het om op hul eie voete hul toekoms te vestig, het PC gebly. Toe kon hy meer aandag kry. Die rolle het net daar heeltemal oor gedonder na die ander kant. ‘Pappa’ kry toe die hond se lewe en PC bly die prins van verlange. As die Prins van Wallis so droog gemaak het met die skone Prinses Di…sal Mevrou Pieterse sorg dat hierdie Prins Charles haar sprokies prins bly.
“Lekker slaap PC. ‘Pappa’ se honne”
Riana Barnard MattheeEen dag uitdaging
Wat gaan op hierdie werf aan vandag? Geen hoender kan homself hoor kekkel of kraai in die rumoer nie. Dit is vark wat die spul so aanhits vandag. Hy het blykbaar spesiale toestemming by Wuma gekry om vandag hier op die werf te oi oi. Hy het nou al vir kalkoen en gans ook aanmekaar en dit is waar die ergste lawaai vandaan kom. Vark prosedeer oor die onregverdigheid tussen die varke en honderas. Hy sê hy word eers vereer as hy dood is. Dan eers pryk hy op vername mense se tafels en of dit nie genoeg is nie word ‘n appel in sy bek gedruk net so asof hulle bang is dat hy nog vir oulaas ‘n geluid sal maak. Hy moet in modder bad en kry skille en oorskiet kos om te vreet. Hond darenteen, word met shampoo gebad. Spesiale pille en souse word vir hom gekoop en hy slaap in die huis. In die winter lekker warm voor die kaggel. Die verskil in klas en ras MUST FALL op hierdie plaas. Indien daar nie aan ons eise voldoen word nie gaan ons die mielielande verwoes. Ons het mos al mooi gesien hoe doen die mense dit. As hulle nie hulle sin kry nie verwoes hulle alles wat hulle aan die lewe moet hou. Nee ons het hulle goed dopgehou. Ons varke dring aan op die lewe van n hond!!!
Die Kortste Dag
Sonja Brown 267 woorde: Nes elke dag was dit vandag vroeg opstaan, koffie maak terwyl badwater intap, bad, tandeborsel, aantrek vir werk, grimering doen, kokketiel kos gee en ‘n kort geselsie aanknoop waar daar geblaas word wanneer jy die vars water insit (nes elke dag), ses honde voer en seker maak twee wat vol nonsies is eet wel, grou rond in die yskas vir iets om te eet by die werk, en stap dan kwart oor ses by die deur uit nadat jy al die ligte afgesit het.
Ry hoek toe, laai Brandon op (Malawiese seun wat elke dag saam ry skool toe), ry senuweeagtig in die donker op nou paadjies vol herwinningswerkers met brëe trollies wat nie vir jou kar padgee nie, en jy lê so effe links as daar ‘n trok aankom en hoop jou liggaamsbeweging gaan verhoed dat hy jou stamp omdat jy die trollies vermy, draai dan regs in ‘n hobbel teerpad wat voel soos die Big Dipper, -net sonder die lang afdraende wat jou wil laat opgooi-, tot by die hoofstraat, draai links en hoop jy kry al die verkeersligte groen want daardie pad is heng besig, en wraggies, hulle is vandag almal groen!, draai regs by die sportsaal nadat jy ‘n kansie moes vat tussen aankomende voertuie en voel hoe Brandon namens jou briek trap, waar jy dan weer met ‘n glimlag links draai en weer links voordat jy hom by die skool aflaai en dan al die pad weer terug slinger tot by die werk. Dit is al amper sewe uur, net ‘n halfuur voordat jy begin werk. Jimmel, waar is die tyd heen?
Junie 20, 2017 Leave a comment
Vir die wat nie na die uitsending kan luister, inbox vir Ria op Facebook en sy sal die Dropbox files vir jou epos.
Junie 20, 2017 2 Comments
Junie 19, 2017 Leave a comment